O periodo nurago, ye o más prolifico en construccions, altrizas torres de grans alazetz, tamién clamadas tholos. Os nurague d'este periodo son torrazas troncoconicas feitas con zaborros y cantals de diferent tamanyo que se van ficando de forma progresiva, en construcción a piedra ixeca, fendo dentro bobidas por aproximación de fileras. Dentro bi ha una u más cambras y tienen una entrada a ran de suelo. Por un estreito sistema d'escalerons en piedra, se puya por dentro enta o terrau. S'ha puesto trobar nuragos con restanyos ta liquidos, foradiecos ta alzar materials u ferramienta y alborins. Tot esta fa pensar en emplegos civils y no pas relichiosos de os nuragos.